香港立法會6月12號星期三恢復二讀辯論逃犯條例修訂草案前夕，大批市民6月11號晚開始通宵留守喺立法會大樓隔籬嘅添馬公園。有團體喺添馬公園派發物資，包括水、乾糧、急救用品、紙、口罩等。有人喺政府總部公民廣場外舉行祈禱會，有大批防暴警察駐守，與和平嘅祈禱會形成強烈對比。主持嘅牧師希望留守現場，營造和平氣氛，期望警察唔好武力清場。
VOA Cantonese
2019-06-11
<a rel="nofollow" class="external free" href="https://www.voacantonese.com/a/hk-citizens-overnight-outside-legco/4955100.html">https://www.voacantonese.com/a/hk-citizens-overnight-outside-legco/4955100.html</a>